stanford-oval/wikipedia huggingface dataset:
DHL
היסטוריה

החברה נוסדה בסן פרנסיסקו בשנת 1969 על ידי אדריאן דאלסי, לארי הילבלום ורוברט לין.
המייסדים החלו בהובלה אישית של מסמכים רשמיים דרך האוויר מסן פרנסיסקו להונולולו, כשהם מבצעים את השלבים הראשונים של העברת המטענים במכס עוד לפני הגעת הספינה המובילה, ובכך צמצמו באורח ניכר את משך זמן ההמתנה בנמל.
השיטה החדשה של מייסדי החברה חסכה זמן וכסף רב ללקוחות שהורגלו לעמוד בתור הנמל ולחכות זמן רב.
שיטה זו הולידה תעשייה שלמה: משלוחי אקספרס אוויריים בינלאומיים, שהם העברה מהירה של מסמכים ומשלוחים בדרך האוויר.
חברת DHL המשיכה לגדול בקצב מסחרר. החברה התרחבה מערבה, מהוואי למזרח הרחוק ולשולי האוקיינוס השקט, ולאחר מכן הגיעה למזרח התיכון, לאפריקה ולאירופה. בשנת 1988 כבר הייתה נוכחות של DHL ביותר מ-170 מדינות והחברה העסיקה 16 אלף עובדים. נכון לשנת 2008 פעלה החברה ב-220 מדינות והעסיקה 300,000 עובדים.
חטיבות

DHL מחולקת לארבע חטיבות:
DHL EXPRESS - משלוחי אקספרס בינלאומיים מדלת לדלת.
DHL FREIGHT - שילוח מטענים ומשלוחים מיוחדים.
DHL תעופה - שילוח אווירי וימי ומשלוחים מיוחדים.
DHL SOLUTIONS -מכלול פתרונות לוגיסטיים, אחסון והפצה.
נתונים כלליים

כ-6,500 סניפים.
למעלה מ-450 מרכזי מיון בינלאומיים.
240 מרכזי מיון ארציים.
420 מטוסים.
76,200 כלי רכב.
למעלה מ-220 מדינות.
למעלה ממיליארד וחצי משלוחים בשנה.
120,000 יעדים.
DHL ישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
DHL ישראל פועלת בישראל מאז 1997 בבעלות DHL העולמית והיא החברה היחידה בתחומה הפועלת בארץ ישירות ולא באמצעות זכיין מקומי. החברה מעסיקה 420 עובדים ומחזיקה צי של 120 כלי רכב ומטוס אחד אשר מבטיחים איסוף מהיר ויציאה מיידית בטיסת DHL היומית. אותה שרשרת הפצה משרתת גם את המשלוחים המגיעים ממדינות אחרות, שרובם משוחררים ונמסרים באותו יום לנמען בישראל.
ראו גם

האסון האווירי באיברלינגן
AeroLogic
הערות שוליים

↑  חברת DHL ישראל מרחיבה את צי הבלדריות, באתר Port2Port, בתאריך 30 בנובמבר 2011
| --- | --- |
בקרת זהויות :  NLI: 987007337670605171  GND: 2130357-5  LCCN: n2011032315  VIAF: 154144898669850291033   WorldCat (עם VIAF): 154144898669850291033
In the Arms of God

In the Arms of God (בידיו של אלוהים) הוא אלבום של להקת המטאל האמריקאית Corrosion of Conformity שיצא בשנת 2005 על ידי הלייבל Sanctuary Records (אנ').
רקע

"In the Arms of God" הוא אלבום האולפן השביעי של להקת המטאל Corrosion of Conformity שיצא ב -5 באפריל 2005. נכון ל-2020 הוא האלבום היחיד של הלהקה שלא השתתף בו המתופף ריד מולין (אנ') והאחרון שבו פפר קינן (אנ') ניגן בגיטרה ושר בתפקיד הראשי עד אלבומם No Cross No Crown שיצא ב-2018. את התופים באלבום ביצע סטנטון מור, מתופף להקת Galactic (אנ'). בשנת 2005 דורג האלבום במספר 330 ברשימת 500 אלבומי הרוק והמטאל הגדולים בכל הזמנים מאת מגזין הארד רוק. האלבום דורג במקום ה-108 מתוך רשימת בילבורד 200 של אותה שנה. בשנת 2005 היה האלבום ה-196 נמכר ביותר בצרפת, האלבום ה-41 הכי נמכר בשוודיה והאלבום ה-147 הכי נמכר בממלכה המאוחדת.
רשימת רצועות

| מס' | שם | משך |
| --- | --- | --- |
| 1. | Stone Breaker  | 5:16 |
| 2. | Paranoid Opioid  | 6:30 |
| 3. | It Is That Way  | 5:17 |
| 4. | Dirty Hands Empty Pockets / Already Gone  | 4:51 |
| 5. | Rise River Rise  | 5:06 |
| 6. | Never Turns To More  | 8:15 |
| 7. | Infinite War  | 3:46 |
| 8. | So Much Left Behind  | 5:18 |
| 9. | The Backslider  | 6:29 |
| 10. | World on Fire  | 4:01 |
| 11. | Crown of Thorns  | 2:33 |
| 12. | In The Arms Of God  | 6:55 |
| 13. | Jaguar  | 2:49 |
| משך כולל: | משך כולל: | 64:27 |
קרדיטים > הלהקה

פפר קינן - שירה עיקרית, גיטרה שנייה
וודי ווטרמן - גיטרה מובילה, שירה
מייק דין - גיטרה בס, שירה
קרדיטים > הפקה ונגנים נוספים

סטנטון מור - תופים
ג'ון קסטר - מפיק
הערות שוליים

↑  lescharts.com - Discographie Corrosion of Conformity, lescharts.com
↑  swedishcharts.com - Discography Corrosion of Conformity, swedishcharts.com
↑  Chart Log UK: Chris C. - CZR, www.zobbel.de
| --- | --- |
בקרת זהויות :  MusicBrainz release group: de8df4fe-62a5-32b7-9336-29930450573b
Earth, Wind & Fire

ערך זה עוסק בלהקה אמריקנית שפעלה בסוגות הג'אז, פאנק, אר אנד בי ורוק. אם התכוונתם ללהקת פופ - רוק הולנדית, ראו .
| --- | --- |

 מקום הקמה:  שיקגו 
 תקופת הפעילות:  מ-1971 
 סוגה:  פאנק, רית'ם אנד בלוז 
 חברת תקליטים:  האחים וורנר רקורדס 
 פרסים והוקרה:  היכל התהילה של הרוק אנד רול (2000)  כוכב בשדרת הכוכבים בהוליווד  פרס מרכז קנדי 
 www.earthwindandfire.com
 פרופיל ב-IMDb
 חברים
 Myron McKinley רלף ג'ונסון פיליפ בילי ורדין וייט 
 חברים לשעבר
 מוריס וייט Fred White 
 
מוריס וייט ופיליפ ביילי בהופעה של הלהקה, 1982
הלהקה בהופעה, 2009
Earth, Wind & Fire (בראשי תיבות: EWF; תרגום מילולי: "אדמה, רוח ואש") היא להקה אמריקנית שפעלה בעיקר בשנות ה-70, ונחשבת לאחת המצליחות במאה ה-20. סגנונה המוזיקלי כלל שירי נשמה, ג'אז, אר אנד בי, פאנק ורוק.
הלהקה נוסדה ב-1969 בשיקגו על ידי המתופף מוריס וייט. שם הלהקה נוצר בהשראת המפה האסטרולוגית של וייט, שכללה מרכיבים של אדמה, רוח ואש. לאחר שני תקליטים שלא זכו להצלחה, פירק וייט את ההרכב והקים אותו מחדש בלוס אנג'לס ב-1971, עם אחיו ורדון וייט (גיטרה בס) וחברים נוספים. רבים מחברי הלהקה התחלפו לאורך השנים, אך המרכזיים שבהם, מלבד האחים וייט, היו פיליפ ביילי, ראלף ג'ונסון, לארי דון ואל מק'קיי.
לאורך השנים הוציאה הלהקה 19 אלבומי אולפן, 62 סינגלים, ועוד עשרות אלבומי אוסף, הופעות חיות ואלבומי וידאו. היא הייתה מועמדת ל-20 פרסי גראמי, מתוכם זכתה בשישה כלהקה ועוד שניים בנפרד עבור חבריה (מוריס וייט ופיליפ ביילי). כן הייתה הלהקה מועמדת ל-12 פרסי המוזיקה האמריקאית, וזכתה בארבעה. בשנת 2000 הלהקה נכנסה להיכל התהילה של הרוק אנד רול וכן קיבלה כוכב על שמה בשדרת הכוכבים של הוליווד. היא גם נחשבת ללהקה האפרו-אמריקאית הראשונה שמכרה את כל הכרטיסים להופעתה באולם מדיסון סקוור גארדן בניו יורק.
בין הלהיטים הגדולים של הלהקה נמצאים השירים "Shining Star", ‏"That's the Way of the World",‏ "Devotion",‏ "Reasons",‏ "Sing a Song",‏ "Can't Hide Love",‏ "Getaway",‏ "Fantasy",‏ "Love's Holiday",‏ "September",‏ "Boogie Wonderland",‏ "After the Love Has Gone" ו-"Let's Groove".
מוריס וייט

מוריס וייט, הידוע גם בכינוי "ריס", נולד בשנת 1941 בממפיס שבטנסי והיה הסולן המוביל בלהקה. הוא הפיק את רוב אלבומי הלהקה, כתב את מרבית הלהיטים שלה ובשנת 2010 נכנס להיכל התהילה של כותבי השירים. בשנת 2016, כאשר שהה בלוס אנג'לס, נפטר ריס בגיל 74 לאחר 24 שנים בהן סבל ממחלת פרקינסון.
כיום

הלהקה פועלת ברציפות משנת 1993, כאשר לאחר מותו של מוריס וייט הזמר פיליפ ביילי, שצורף ללהקה בראשיתה על ידי מוריס וייט, החל להנהיג את הלהקה. קולו של ביילי הוא הדומיננטי בשירים "Devotion" ,"Head to the Sky" ,"Reasons" ,"Fantasy" ,"I'll Write A Song For You" ,"Imagination" ,"I've Had Enough" ,"Guiding Lights" ועוד רבים אחרים.
בשנת 1990, גיטריסט הלהקה המקורית אל מק'קיי הקים הרכב מחווה עם יוצאי הלהקה המקורית בשם "חוויית האדמה אוויר ואש של מקיי". אל מקיי, שידוע בתור אחד המייסדים של הלהקה ושותף לכתיבת הלהיטים הגדולים של הלהקה, מופיע עם ההרכב בפסטיבלים ברחבי העולם, ובשנת 2017 הופיע בישראל במסגרת פסטיבל ג'אז בים האדום.
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס גראמי | ביצוע ה-R&B העממי הטוב ביותר | "Hollywood" | מועמדות |  |
הערות שוליים

↑  2024 GRAMMY Nominations: See The Full Winners & Nominees List | GRAMMY.com, grammy.com
| --- | --- |
בקרת זהויות :  NLI: 987008985080205171  BIBSYS: 7044964  BNE: XX107017  BnF: cb139033925 (data)  GND: 10276699-X  ISNI: 0000 0001 2152 1145  LCCN: n91107833  MusicBrainz: 535afeda-2538-435d-9dd1-5e10be586774  NKC: xx0029169  NSK: 000236821  RERO: 02-A003204433  SNAC: w6cs0q53  SUDOC: 086230093  VIAF: 268044385   WorldCat (עם VIAF): 268044385 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
Free Lunch Design

לוגו חברת Free Lunch Design
חברת Free Lunch Design‏ (FLD) היא חברה שוודית שהוקמה על ידי יוהאן פייץ בשנת 1998 והתמקדה בהפקת משחקי מחשב חינמיים, שאינם דורשים עיבוד גרפי מסיבי.
החברה הוציאה עד כה כ-16 משחקי מחשב שונים לפלטפורמות MS-DOS, חלונות ואדובי פלאש. המשחק שהעניק לחברה את רוב פרסומה הוא המשחק "אייסי טאוור (Icy tower)" והמשחק Happyland Adventures שהופיעו בכמה מגזיני משחקים וקיבלו ביקורות טובות.
שמה של החברה באנגלית מרמז על התוכנית העסקית לפיה היא פועלת, במסגרתה היא מעניקה את הזכות להשתמש ולשחק בחינם במשחקים שהיא מפתחת, בפרפרזה הפוכה של הביטוי הידוע "אין ארוחות חינם".
בשנת 2008 נרכשה החברה על ידי חברת Muskedunder Interactive השוודית.
Brothers in Arms (סדרת משחקים)

| --- | --- |

לוגו הסדרה
 כללי
 סוגה:  משחק ירי בגוף ראשון
 פיתוח:  Gearbox Software, Gameloft
 הוצאה לאור:  Ubisoft, Gameloft
 שפות:  גרמנית 
 סדרה:  הראשון Brothers in Arms: Road to Hill 30 1 במרץ 2005 האחרון Brothers in Arms 3: Sons of War 17 בדצמבר 2014
 דרישות תוכנה
 מצבי משחק:  שחקן יחיד, מרובה משתתפים
 פלטפורמות:  Microsoft Windows OS X נינטנדו DS Android Windows Phone פלייסטיישן 2 פלייסטיישן 3 PlayStation Portable Wii Xbox Xbox 360 iOS טלפון סלולרי
 www.brothersinarmsgame.com
 
Brothers in Arms (בתרגום חופשי מאנגלית: "אחים לנשק"), הוא סדרת משחקים המתרחשים בתקופת מלחמת העולם השנייה, הם ברובם משחקי משחק ירי בגוף ראשון, יש בסדרה זו 11 משחקים. העלילה במשחקים מתרחשת על רקע שחרור אירופה. משחק זה שוחרר בעיקר למערכות ההפעלה Microsoft Windows ו-OS X, אך גם לפלאפונים וקונסולות שונות.
משחקים > (Brothers in Arms: Road to Hill 30 (2005

פותח על המנוע הגרפי Unreal Engine 2, זה היה המשחק הראשון של חברת Gearbox Software אחרי שורה ארוכה של פיתוח הרחבות למשחקים אחרים, כמו Half-Life לדוגמה. המשחק קיבל ביקורות חיוביות.
משחקים > (Brothers in Arms: Earned in Blood (2005

המשחק השני בסדרה, שוחרר כ-7 חודשים לאחר שחרור המשחק הראשון בסדרה, כמו המשחק הראשון, גם הוא קיבל ביקורות חיוביות, אך לפלייסטיישן 2 קצת פחות.
משחקים > (Brothers in Arms: D-Day (2006

משחק פעולה מגוף ראשון ששוחרר רק ל-Playstation Portable.
משחקים > (Brothers in Arms DS (2007

משחק פעולה מגוף ראשון ששוחרר רק ל-נינטנדו DS.
משחקים > (Brothers in Arms: Art of War (2008

משחק פעולה מגוף ראשון ששוחרר רק ל-טלפון הסלולרי.
משחקים > (Brothers in Arms (2008

משחק פעולה מגוף ראשון ששוחרר רק ל-טלפון הסלולרי.
משחקים > (Brothers in Arms: Hell's Highway (2008

המשחק השביעי בסדרה, פותח על המנוע הגרפי Unreal Engine 3, שוחרר לפלטפורמות הפלייסטיישן 3, Xbox 360 וה-Microsoft Windows.
משחקים > (Brothers in Arms: Double Time (2008

המשחק השמיני בסדרה, פותח על המנוע הגרפי Unreal Engine 2 ושוחרר לפלטפורמות ה-Wii וה-OS X.
משחקים > (Brothers in Arms: Hour of Heroes (2008

המשחק הראשון בסדרה שפותח לטלפונים החכמים, הופץ על ידי Gameloft ולא על ידי Ubisoft.
משחקים > (Brothers in Arms 2: Global Front (2010

פותח גם לטלפונים החכמים, שוחרר הפעם גם למערכת ההפעלה Android ולא רק ל-iOS.
משחקים > (Brothers in Arms 3: Sons of War (2014

המשחק השלישי בסדרה שפותח לטלפונים החכמים, שוחרר למערכות ההפעלה Android, iOS ול-Windows Phone.
משחקים > Furious 4

המשחק Furious 4 היה אמור להיות חלק מסדרת המשחקים, אך לאחר ביקורת נוקשה מצד מעריצי המשחק, הוא בוטל ב-16 ביולי 2015.
משחקים > תכנונים

לאחר ביטול Furious 4, החברה Gearbox Software הציגה המשך חדש לסדרת המשחקים, יחד עם סדרות המשחקים Borderlands ו-Duke Nukem.
ראו גם

Gearbox Software
Gameloft
Earth

ערך זה עוסק בסינגל של הראפר ליל דיקי. אם התכוונתם למשמעות אחרת, ראו .
Earth (בעברית: כדור הארץ) הוא שיר צדקה של הראפר האמריקאי, ליל דיקי. השיר הופץ לראשונה ביוטיוב ב-19 באפריל 2019, שלושה ימים לפני יום כדור הארץ. כל ההכנסות של השיר נתרמו לארגון "Leonardo DiCaprio Foundation".
בטקס פרסי הווידאו קליפים של MTV לשנת 2019 השיר היה מועמד לפרס הווידאו קליפים של MTV לקליפ הטוב ביותר בעל מסר חברתי, אך הפסיד לשיר "You Need to Calm Down" של טיילור סוויפט.
רקע

ב-9 באפריל 2019, ליל דיקי הודיע בטוויטר שהשיר יופץ שבוע הבא. כמו כן, ג'סטין ביבר דיווח שיחזור למוזיקה כאורח בשיר, מספר ימים לאחר מכן ליל דיקי אישר את זה.
הקליפ

ב-17 באפריל 2019, ליל דיקי פרסם הצצה לקליפ שיצא יום למחרת. הקליפ כולל את קולותיהם של 30 ידוענים, ביניהם: ג'סטין ביבר, אריאנה גרנדה, שון מנדס, הלסי, קייטי פרי, אד שירן, לאונרדו דיקפריו, ברנדון יורי ומיילי סיירוס. כל ידוען, חוץ מלאונרדו דיקפריו, קווין הארט, מייגן טריינור, ג'ואל אמביד וטורי ליינז, מייצג בעל חיים או צמח שונה.
הקליפ צבר ביוטיוב מעל 238 מיליון צפיות.
הזמרים שמופיעים בקליפ

רשימת הזמרים שמופיעים בקליפ, והתפקיד שלהם בקליפ:
ליל דיקי - עצמו
ג'סטין ביבר - בבון
אריאנה גרנדה - זברה
הלסי - אריה
זאק בראון - פרה
ברנדון יורי - חזיר
היילי סטיינפלד - פטריה
ויז קאליפה - בואש
סנופ דוג - מריחואנה
קווין הארט - קניה וסט
אדם לוין - נשר
שון מנדס - קרנף
צ'ארלי פות' - ג'ירפה
סיה - קנגורו
מיילי סיירוס - פיל
ליל ג'ון - צדפה
ריטה אורה - זאב
מיגל - סנאי
קייטי פרי - סוס פוני
ליל יאכטי - פפילומה
אד שירן - קואלה
מייגן טריינור, ג'ואל אמביד וטורי ליינז - זמרי גיבוי
ג'ון לג'נד, סיי, באד באני וכריס וו - מקהלת "We Love the Earth"
בקסטריט בויז - קרדיטים
לאונרדו דיקפריו - עצמו
ראו גם

יום כדור הארץ
Einherjer

| --- | --- |

Einherjer, 2009
 מקום הקמה:  האוגסונד 
 מוקד פעילות:  נורווגיה
 תקופת הפעילות:  1993 2008
 סוגה:  בלאק מטאל סימפוני ויקינג מטאל
 חברת תקליטים:  סנצ'ורי מדיה  נאפלם רקורדס  טאבו רקורדינגס
 einherjer.com
 
Einherjer (אינהרייר) הייתה להקת ויקינג מטאל/בלאק מטאל שהוקמה ב-1993 בהאוגסנד, נורווגיה.
חלק מאלבומיה הם בעלי סממנים פולקלוריסטיים מובהקים בעוד חלק אחר מאלבומיה הם יותר בכיוון של בלאק מטאל מסורתי. הליריקה של אינהרייר עוסקת באגדות הנורדיות העתיקות (המיתולוגיה הנורדית), ולכל אלבום יש עלילה נורדית וסיפור עם שונה.
שמה של להקה לקוח מהמיתולוגיה הנורדית, כאשר המונח אינהרייר מיוחס לגיבורים (הלוחמים) שמתו בקרב והגיעו להיכל הגיבורים המתים, ולהאלה, ובמותם הם יושבים לצידו של ראש האלים אודין.
הלהקה התפרקה בשנת 2004 לאחר ששחררו את אלבום האחרון 'Blot' בדצמבר 2003.
בדצמבר 2004 הקימו רוב חברי ההרכב שהתפרק יחד עם חברי ההרכב המקורי להקת ת'ראש מטאל העונה לשם Battered.
חברי ההרכב

פרוד גלסנס (Frode Glesnes) - גיטרה ושירה (1993-2004)
גרהרד סטורסונד (Gerhard Storesund) - תופים וקלידים (1993-2004)
אקסל הרלאו (Aksel Herløe) - באס (הצטרף ללהקה ב-1999 וניגן כבסיסט באלבום Blot)
דיסקוגרפיה

1995 - (דמו) Leve Vikingånden
1996 - Aurora Borealis
Dragons of the North - 1996
1995 - (דמו) Far Far North
Odin Owns Ye All - 1998
Norwegian Native Art - 2000 (שוחרר מחדש בשנת 2005)
Blot - 2003
2011 - Norrøn
2014 - Av oss, for oss
2016 - Dragons of the North XX
2018 - Norrøne spor
2021 - North Star
Love Is on My Side

"Love Is on My Side" (בעברית: האהבה בצד שלי) הוא שיר שהוקלט על ידי הלהקה הפורטוגלית The Black Mamba ויצג את פורטוגל באירוויזיון לשנת 2021 לאחר זכייתו בגמר הלאומי הפורטוגלי, Festival da Cancao 2021 שנערך ב-6 במרץ 2021.
באירוויזיון

ב-17 בנובמבר 2020, הוכרז כי פורטוגל תופיע במחצית השנייה של חצי הגמר השני של התחרות. ב-20 במאי 2021, הם ביצעו את השיר בחצי הגמר השני של התחרות, והגיעו למקום הרביעי עם 239 נקודות. ב-22 במאי, בגמר התחרות, הגיעה הלהקה למקום ה-12 עם 153 נקודות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  איסלנד | הפלייליסט | 17 |  |
|  הולנד | מצעד 40 הסינגלים ההולנדיים | 70 |  |
|  ליטא | AGATA | 46 |  |
|  פורטוגל | מצעד הסינגלים הפורטוגזי | 44 |  |
|  שוודיה | סוורייטופליסטן | 5 |  |
הערות שוליים

↑  "The Black Mamba slides towards Rotterdam". Eurovision.tv. 7 במרץ 2021. נבדק ב-7 במרץ 2021. {{cite web}}:  (עזרה)
↑  Groot, Evert (17 בנובמבר 2020). "2020 Semi-Final line-up to stay for 2021". European Broadcasting Union (EBU). אורכב מ-המקור ב-18 בנובמבר 2020. נבדק ב-24 בדצמבר 2020. {{cite web}}:  (עזרה)
↑  Semi-final 2: The 10 songs qualified for the Grand Final
↑  Eurovision 2021 Results: Voting & Points
Free For All

Free For All (בתרגום לעברית: חופש לכולם) הוא אלבום שהוקלט בפברואר 1964 על ידי שליחי הג'אז. האלבום נחשב לאחת מנקודות השיא בקריירה של ארט בלייקי. האלבום מכיל לחנים מקוריים, ארבעה בסך הכול, שניים מהם של ויין שורטר, ומציגים את מיטב היצירה שלו. זהו אחד האלבומים האהודים ביותר של שליחי הג'אז בכלל. מאפיין חשוב נוסף של האלבום הוא הנגינה העוצמתית במיוחד של המוביל, ארט בלייקי, שבה הוא ממשיך ומפתח את התפיסות הקצביות המורכבות שלו לרמות חדשות.
רשימת השירים

Free For All - 11:04
Hammer Head - 7:47
The Core - 9:24
Pensativa - 8:19
אמנים

ארט בלייקי - תופים
ויין שורטר - סקסופון טנור
פרדי האברד - חצוצרה
קרטיס פולר - טרומבון
סידר ולטון - פסנתר
רגי וורקמן - קונטרבס
Love Lockdown

Love Lockdown הוא שיר של אמן ההיפ הופ האמריקאי, קניה וסט. הוא יצא לאור בספטמבר 2008 בתור הסינגל הראשון מאלבום הסטודיו הרביעי שלו, 808s & Heartbreak. השיר, שהופק ונכתב על ידי וסט וג'ף באסקר, הופיע לראשונה בטקס פרסי ה-VMA של MTV
בשנת 2008 לקראת השקתו כסינגל. השיר, שהוא בעיקר פופ מינימלי, משלב אלמנטים של סינת'פופ ומוזיקה אלקטרונית, ומאופיין בשימוש תוכנת תופי ה-"Roland TR-808" ושירת ה-auto-tune בקולו של וסט.
ביקורות ומכירות

למרות הסטייה הדרסטית משיריו באלבומיו הקודמים, קיבל השיר ביקורות טובות על ידי המבקרים, וצוין לעיתים קרובות בתור ה"שיא" באלבום. ג'וש טירנגיאל ממגזין "טיים" העמיד אותו במקום הראשון ברשימת השירים הטובים ביותר של שנת 2008. השיר, שהגיע בבכורתו למקום ה-3 במצעד הבילבורד הוט 100, זכה להצלחה מסחרית בארצות הברית ומכר מעל ל-3,000,000 עותקים ברחביה. האלבום זכה להצלחה מסחרית בינלאומית גדולה, כשהגיע לטופ 10 במצעדי סינגלים רשמיים במדינות רבות, ביניהן בריטניה, גרמניה, קנדה, אירלנד ועוד.
וידאו קליפ

הקליפ לשיר הופיע לראשונה במופע של אלן דג'נרס ב-7 באוקטובר 2008. הקליפ צולם בדירתו של וסט, כשהוא מופיע לבוש בלבן ברקע לבן בזמן שהוא שר. במהלך השיר, חברי שבט אפריקאים מופיעים כשהם מכים על תופי דג'מבה לפי הקצב של השיר. יותר ויותר אנשים מופיעים עם המשכו של הקליפ, ובסופו מופיעות שתי דמויות נשיות גבוהות מופשטות ומעוטרות בקעקועים, המזכירים את קווי נסקה. הסרטון מסתיים כאשר וסט נח בתנוחה עוברית על הספה בחדר הלבן, כמחווה לסרט 2001: אודיסיאה בחלל.
מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 18 |  |
|  אוסטרליה | מצעד הסינגלים האוסטרלי | 18 |  |
|  אירופה | אירופה הוט 100 | 10 |  |
|  איטליה | מצעד הסינגלים האיטלקי | 38 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 3 |  |
|  ארצות הברית | בילבורד פופ 100 | 8 |  |
|  ארצות הברית | בילבורד שירי דאנס קלאב | 26 |  |
|  ארצות הברית | בילבורד Rhythmic Top 40 | 7 |  |
|  גרמניה | GfK – טופ 100 | 8 |  |
|  דנמרק | היטליסטן | 4 |  |
|  הולנד | מצעד 40 הסינגלים ההולנדיים | 13 |  |
|  הונגריה | Rádiós Top 40 | 5 |  |
|  הממלכה המאוחדת | מצעד הסינגלים הבריטי | 8 |  |
|  ולוניה | אולטראטופ 40 | 38 |  |
|  ישראל | מדיה פורסט ישראל | 1 |  |
|  נורווגיה | VG-lista | 14 |  |
|  ניו זילנד | המצעד הניו זילנדי הרשמי | 11 |  |
|  פינלנד | המצעדים הפיניים הרשמיים | 20 |  |
|  פלנדריה | אולטראטופ 50 | 13 |  |
|  קנדה | קנדה הוט 100 | 5 |  |
|  שוודיה | סוורייטופליסטן | 11 |  |
|  שווייץ | המצעד השווייצרי | 18 |  |
E Più Ti Penso

"E Più Ti Penso" (בעברית: "ככל שאני חושב עליך יותר") הוא סינגל שהוקלט על ידי המוזיקאי האיטלקי אנדראה בוצ'לי, ביחד עם הזמרת-יוצרת האמריקאית אריאנה גרנדה, מתוך אלבומו, Cinema. השיר יצא לאור ב-1 באוקטובר 2015, על ידי חברות תקליטים שונות ברחבי העולם, כסינגל הראשון מתוך האלבום.
השיר הגיע למקום הראשון במצעד השירים הדיגיטליים הקלאסיים.
רקע וכתיבה

בחלק מהמקומות נקרא השיר "E Più Ti Penso (from Once Upon a Time in America)", תוך שהוא נכתב עבור הסרט הקולנועי "היו זמנים באמריקה". השיר שהוקלט על ידי השלישייה האיטלקית איל וולו בשנת 2010. כאשר יצא, היה זמין השיר בכל הפלטפורמות הדיגיטליות.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות.
הצלחה מסחרית

השיר זכה להצלחה רבה בעיקר במצעדי הבילבורד הקלאסיים, כאשר כבש את פסגת מצעד השירים הדיגיטליים. השיר יצא כסינגל על מנת לעזור בקידום אלבומו של בוצ'לי Cinema, שהפך בהמשך לאלבום הקלאסי השני המצליח ביותר בארצות הברית, על פי דירוג שנתי של מגזין הבילבורד.
הווידאו קליפ הרשמי של השיר פורסם ב-13 באוקטובר 2015, וזכה להצלחה כאשר צבר למעלה מ-48.5 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הקלאסיים הדיגיטליים | 1 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 1 באוקטובר 2015 | הזרמת מוזיקה • הורדה דיגיטלית | שוגר |  |
Eight Days a Week

Eight Days a Week (בעברית: שמונה ימים בשבוע) הוא שיר של להקת הרוק הבריטית הביטלס. הוא נכתב על ידי ג'ון לנון ופול מקרטני, ונכלל באלבומם Beatles for Sale, שיצא ב-4 בדצמבר 1964. בארצות הברית, השיר יצא כסינגל, בפברואר 1965, לפני הוצאת האלבום Beatles VI, שיצא והופץ ברחבי צפון אמריקה. השיר זכה להצלחה רבה, והוא הסינגל השביעי של הביטלס שהגיע למקום הראשון במצעד הפזמונים השבועי של בילבורד הוט 100 בארצות הברית. השיר הגיע למקום הראשון גם במצעדי פזמונים בקנדה, בלגיה והולנד.
הביטלס הקליטו את השיר "Eight Days a Week" באולפני EMI בלונדון באוקטובר 1964. השיר יצא מחדש ברחבי העולם בשנת 2000 באלבום האוסף 1 של הביטלס. הוא גם סיפק את השם לסרטו התיעודי של הבמאי רון הווארד מ-2016 על שנות הלהקה כמבצעים חיים, The Beatles: Eight Days a Week.
רקע

את ההשראה לכתיבתו ואת הרעיון לנושא השיר, ייחס פול מקרטני לכמה גורמים. בריאיון לעיתון פלייבוי בשנת 1984, העניק פול את הקרדיט לנושא השיר, לרינגו סטאר, בהשראת מלפרופיזם (אנ') שהביע פעם, שהיווה גם את הרעיון לכתיבת השירים A Hard Day's Night ו-Tomorrow Never Knows.
בהמשך, העניק פול את הקרדיט לכותרת השיר לנהג שהסיע אותו פעם לביתו של ג'ון לנון בווייברידג'. בספר שיצא במסגרת פרויקט האנתולוגיה של הביטלס, הוא מספר, "לרוב, נהגתי לנסוע לשם (לביתו של ג'ון) בעצמי, אך באותו יום הסיע אותי הנהג וכששאלתי לשלומו, הוא השיב לי, 'הו, עובדים קשה, שמונה ימים בשבוע'."
השיר הוקלט ב-6 באוקטובר 1964, בתוך שני מפגשים, שביחד ארכו כמעט שבע שעות, עם הפסקה של רבע שעה באמצע.
משתתפים

ג'ון לנון - שירה מובילה, גיטרה אקוסטית, מחיאות כפיים
פול מקרטני - שירה מובילה, גיטרה בס, מחיאות כפיים
ג'ורג' האריסון - קולות ליווי, גיטרה מובילה, מחיאות כפיים
רינגו סטאר - תופים, מחיאות כפיים
הערות שוליים

↑  "אנשים אינם חיות": ההופעה של הביטלס שיצרה מהפכה פוליטית, באתר וואלה, 16 במאי 2017
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: 94cd18bf-d7ef-3ce8-be92-ea5e70d455ef
Earfquake

Earfquake (נכתב באותיות גדולות) הוא שיר שהוקלט על ידי הראפר האמריקאי טיילר, דה קריאייטור, השיר יצא לאור ב-4 ביוני 2019 כסינגל השני מתוך האלבום Igor. השיר כולל הופעת אורח של הראפר האמריקאי פלייבוי קרטי וקולות רקע של צ'ארלי וילסון וג'סי וילסון.
רקע

טיילר במקור כתב את השיר לזמר ג'סטין ביבר, שסירב לבצע את השיר. לאחר מכן טיילר ביקש מהזמרת ריהאנה לעשות קולות רקע לפזמון, אבל גם היא סירבה להצעה.
וידאו קליפ

הווידאו קליפ הנלווה שצולם לשיר הועלה לערוץ היוטיוב של אוקנומה ב-17 במאי 2019. בקליפ טיילר מתארח בתוכנית, בה הוא מופיע על במה לבוש בחליפה כחולה ובפאה וורהולית, רוקד, שר ומנגן בפסנתר עד שהסיגריה שלו גורמת לשרפה, הוא סובל כוויות שונות ואז מתעלף. לאחר מכן טיילר חוזר בתור כבאי לכבות את האש.